ນາຍົກ ການາດາ ຄົນໃໝ່ ຢືນຢັນ ຈະຫຼຸດການພົວພັນ ຕ້ານກຸ່ມ ລັດອິສລາມ ໜ້ອຍລົງ
ນາຍົກ​ລັດຖະມົນຕີ ຄົນໃໝ່ ຂອງກາ​ນາດ​າ ​​ຢືນຢັນ​ເຖິງ​ຄວາມ​ໝັ້ນ​ໝາຍ​ ທີ່ຈະ​ຫຼຸດ​ຜ່ອນ ການພົວພັນ ຕ້ານກຸ່ມ​ອິສລາມ ຢູ່​ໃນ​ອີຣັກ ​ແລະ​ຊີ​ເຣຍ.
ນາຍົກທີ່ຖືກຮັບເລືອກໃໝ່ຂອງ ການາດາ ທ່ານ Justin Trudeau ໄດ້ໃຫ້ການຢືນຢັນ ອີກຄັ້ງນຶ່ງ ເຖິງຄວາມໝັ້ນໝາຍ ຂອງທ່ານ ທີ່ຈະຫລຸດຜ່ອນ ການພົວພັນປະເທດຂອງທ່ານ ໃນ ກຸ່ມແນວໂຮມຕ້ານ ລັດອິສລາມ ຢູ່ໃນອີຣັກ ແລະຊີເຣຍ ໃນການຖະແຫລງຕໍ່ບັນດານັກຂ່າວ ເມື່ອແລງວັນອັງຄານວານ ນີ້ ທ່ານ Trudeau ກ່າວວ່າ ທ່ານ ແລະປະທານາທິບໍດີ ສະຫະລັດ ທ່ານ Barack Obamaໄດ້ສົນທະນາກັນທາງໂທລະສັບ ກ່ຽວກັບການພົວພັນຂອງ ການາດາ ຢູ່ໃນ ກຸ່ມແນວໂຮມ ພາຍໃຕ້ການນຳພາຂອງ ວໍຊິງຕັນ ທ່ານກ່າວເຖິງກຸ່ມອິສລາມວ່າ “ຂ້າພະເຈົ້າໝັ້ນໝາຍວ່າ ພວກເຮົາຈະພົວພັນແບບມີ ຄວາມຮັບຜິດຊອບວ່າ ການາດາ ມີບົດບາດການມີບົດບາດທີ່ຕ້ອງ ໄດ້ເອົາເພື່ອຕໍ່ສູ້ຕ້ານ ກຸ່ມ ລັດອິສລາມ ຫລື ISIL " ທ່ານ Trydeau ກ່າວຕື່ມວ່າ: ທ່ານ Trudeau ໄດ້ນຳພາພັກເສລີນິຍົມ ໄປສູ່ໄຊຊະນະແບບຂາດຮອຍໃນການເລືອກ ຕັ້ງສະພາ ໃນວັນຈັນທີ່ຜ່ານມານີ້ ໄດ້ໂຄສະນາຫາສຽງ ໂດຍໃຫ້ຄຳໝັ້ນສັນຍາ ທີ່ຈະນຳ ເອົາບັນດາເຮືອບິນລົບ ຂອງ ການາດາ ກັບຄືນບ້ານ ແລະສິ້ນສຸດການສູ້ລົບ ຢູ່ໃນອີຣັກ ແລະຊີເຣຍ ເຖິງຢ່າງໃດກໍດີ ທ່ານໄດ້ໃຫ້ຄຳໝັ້ນສັນຍາທີ່ຈະຮັກສາ ບັນດາຜູ້ໃຫ້ການ ເຝິກແອບທາງທະຫານໄວ້ຄືເກ່ົາ ໃນລະຫວ່າງການສົນທະນາທາງໂທລະສັບນັ້ນ ທ່ານ Obama ໄດ້ໃຫ້ຄຳໝັ້ນໝາຍທີ່ ຈະເຮັດວຽກັບທ່ານ Trudeau ກ່ຽວກັບບັນຫາອຶ່ນໆ ນັບແຕ່ການປ່ຽນແປງ ຂອງດິນຟ້າອາກາດ ໄປຫາການສົ່ງເສີມການຄ້າ ອ້າງອີງຕາມ ບັນດາເຈົ້າໜ້າທີ່ ທຳນຽບຂາວ ໂດຍສະເພາະຢ່າງຍິງ ຜູ້ນຳທັງສອງ ໄດ້ໃຫ້ຂໍ້ສັງເກດເຖິງຜົນສຳເລັດໃນການສະຫລຸບ ການເຈລະຈາ ກ່ຽວກັບຂໍ້ຕົກລົງພາຄີຂ້າມມະຫາສະມຸດປາຊິຟິກ ແລະຄວາມຈຳເປັນທີ່ ຈະດຳເນີນການຕໍ່ໄປ ໃນການຈັດຕັ້ງປະຕິບັດຂໍ້ຕົກລົງການຄ້າດັ່ງກ່າວ ນອກນັ້ນ ພວກ ທ່ານຍັງມີຄວາມໝັ້ນໝາຍ ທີ່ຈະເຮັດວຽກຮ່ວມກັນ ເພື່ອລັນລຸຂໍ້ຕົກລົງກ່ຽກກັບດິນຟ້າ ອາກາດໂລກ ທີ່ນະຄອນປາຣີ ໃນເດືອນທັນວາ ຈະມາເຖິງນີ້